
Interkambio di mucha pa grandi 


Den e luna di sèptèmber akí, ku ta luna di konsientisashon di e malesa di alzheimer, Kas di Kuido a hasi un rekorido 
den tuk-tuk pa hasi Kolegio Kristu Bon Wardadó un bishita. 


/dabboussimotors 


RAPÒRT DEVASTADOR 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djárason 28 sèptèmber 2022 


12.00 Herensia: 
Armida Evertsz-Felix 
13.00 Aki Korsou: 
Richard Juan (Chati) Constancia 
14.00 Herensia: 
Grupo Flor Di Orkidia (Toka) 
15.00 BAPA: 
Marlon Bermudez 
16.00 Herensia: 
Marcel Caluto Janga i 
Edna Margriet Janga-Sint Jago 
17.00 Aki Boneiru: 
Luc Alofs 
18.00 Herensia: 
Claire Marie Jeannette Nolen-Heitkö nig 
19.00 BAPA: 
Milton Koeks 
20.00 Aktualidat: 
Reginald Jonchi Dortalina 
21.00 Aki Boneiru 
Spesial: Walter van Neiten 
22.00 Herensia Korsou: 
Edna Dos Ramos 
23.00 BAPA: 
Marcel De Jong 


SSO-CN ta buska: 
ANALISTA PA MONITÒR 
SOC I SOLARWINDS 


Bo tin afinidat ku infrastruktura di ret? Bo 
ke ta (ko)responsabel pa maneho i seguridat 
di nos ret nobo? Si t’asina, sigui lesa lihé! 


Mas informashon? 
Bishitá www.rijksdienstcn.com/vakatura 


Fecha di klousura: 12 di òktober 2022 


KRALENDIJK – Sekre- 
tario di Estado di kultura i 
klima, Gunay Uslu i e enti- 
datnan públiko di Boneiru, 
St. Eustatius i Saba, a sera 
un kombenio kultural. Den 
esaki huntu nan ta bai di 
akuerdo pa tuma respon- 
sabilidat pa infrastruktura 
kultural na Karibe Hulan- 
des. E partidonan ke trese 
un kambio na e maneho 
mas duradero di kultural i e 
base pa pone kosnan mihó 
na òrdu. 
Esaki ta bai sosodé dor 
di koperashon riba tereno 
di edukashon kultural, par- 
tisipashon, invershon den 
biblioteka i pa medio di ak- 
sesibilidat pa mehorá fon- 
donan kultural. Atenshon 
spesial ta pa e parti di pat- 
rimonio kultural i pasado di 
sklabitut. 
E siguiente paso ta ku 
Europa Hulandes i Karibe 
Hulandes bai sigui elaborá 


mas aleu riba e afspraknan 
hasí den e kombenio den 
e asina yamá agènda kul- 
tural. E partidonan ta hasi 
tambe afspraknan konkreto 
tokante e alkansabilidat di e 
metanan i pa esaki ta enbol- 
bí komunidatnan kultural 
i trahadónan di kultura. E 
kombenio kultural akí ta un 
inisio pa koperashon mas 
aleu. 


Sekretario di Estado Gu- 
nay Uslu. 


Kombenio kultural 
fi rmá 


KRALENDIJK -- Drs. 
Tim Muller ta bira e direk- 
tor nobo i alabes ‘kwartier- 
maker’ di Rijksdienst Cari- 
bisch Nederland (RCN). 
Ministerio di Asuntunan 
Interno i Relashonnan di 


Reino, BZK, a anunsiá esei 
djamars. E nombramentu 
ta drenta na vigor entrante 
promé di desèmber 2022. 
RCN ta un kolaborashon 
entre e diferente ministe- 
rionan pa asuntunan rela- 


shoná ku Entidatnan Pú- 
bliko Boneiru, St. Eustatius 
i Saba. 
Muller: “Mi ta ansioso 
pa sigui traha riba futuro di 
nos islanan huntu despues 
di e añanan na Saba. E biá 
akí huntu ku koleganan di 
RCN, partidonan embol- 
bí den kondishon laboral 
kolektivo i maneho di per- 
sonal, e entidatnan públiko 
i ministerionan. Mi tabatin 
e honor di hasi esaki pro- 
mé komo sekretario insu- 
lar di Saba i aweró a base 
di e funshon nobo i mas 
ekstenso akí. Ademas ku 
plaser mi kier kuminsá ku 
e tarea adishonal. Esun di 
‘kwartiermaker’, ku ophe- 
tivo pa fortifi ká e servisio 
públiko na habitante di Bo- 


neiru, St. Eustatius i Saba. 
Huntu nos ta bai hasi esei, 
skouder ku skouder, ku tur 
esnan embolbí.” 
“Ku Muller nos ta trese 
un direktor ku eksperensia 
den kas, kende a demostrá 
su abilidat tantu den i pafó 
di Den Haag i den e área 
karibense. Komo sekretario 
insular, el a demostrá di ta 
kapas pa konektá metanan 
karibense i hulandes oropeo 
ku otro na benefi sio di e 
islanan, 
partikularmente 
Saba i Hulanda Oropeo. 


Mi konos’é komo un 
persona ku ta konektá otro- 
nan i ta spera ansioso riba 
e koperashon nobo kuné,” 
Roald Lapperre, direktor 
general di relashon di Re- 
ino di ministerio di BZK, ta 
bisa. 
Muller ta tuma e batuta 
for di Jan Helmond, kende 
desde 2014 ta direktor di 
RCN. El ta keda okupá e 
funshon di Representante 
di Reino interino, e ta hasi 
esei desde 2018, banda di e 
funshon di direktor di RCN. 


Tim Muller direktor nobo RCN 


3 
Djárason 28 sèptèmber 2022 


Danki pa tur esnan ku a felisi- 
tá djadumingu en konekshon 
ku mi kumpleaño. Tabata 
un dia sin fiesta, sin nada. 
Pero un kumpleaño bunita, 
pasá un tiki den naturalesa 
i trankilidat. Mèrdia kome un 
bon yambo serka Ramon ku 
Lina, un dje tiki hendenan na 
Boneiru ku mi ta bishitá na 
kas,sinta repasá tempunan 
ku a bai i ku lo no bini bèk 
nunka mas. 


*** 
Un dje desishonnan ku m’a 
tuma, komo resultado di mi 
kumpleaño, ta pa entrante 
djaluna no pone nada mas 
riba facebook. Di mes mi 
facebook t’ei i e lo keda, 
pero e lo bira un facebook 
ku lo no ta aktivo mas i asta 
opsoleto kisas. 
E dianan ku a pasa, yegan- 
do na mi 67 aña di bida, mi 
a sinta pensa riba hopi kos, 
tambe di mi bida personal. 
Mi ke tuma distansia poko- 
poko for di bida públiko. Lo 
mi sigui ta aktivo den silen- 
sio. Probablemente esaki lo 
nifiká ku hende lo mira mi 
ménos. Na televishon di mes 
esaki ta imposibel, komo ku 
mi tin míles di programa 
grabá ku lo sigui pasa. I lo mi 
sigui graba programa sí. 


*** 
Mi tabata un dje promé hen- 
denan di Boneiru riba face- 
book. E tempu ei facebook 
tabata algu bunita, un me- 
dio pa kompartí kos bunita 
ku mas hende. Pero esei a 
kambia. Facebook a para 
bira muchu un kampo di lu- 
cha, ku ekspreshonnan di 
ofensa kontra otro, humi- 
ashon di otro, un kampo di 
hostilidat. Un plataforma pa 
gaba kon bon bo ta, kon sabí 
bo ta etc. 
Pa mi ta sufisiente. Mi ta 
stòp. 


*** 
Den kuminsamentu aki lo mi 
sigui lesa sí facebook, pero 
sin pone nada, sin komentá 
nada mas. Nunka bo mester 
bisa nunka, pero mi nunka 
den e kaso aki ta un NUNKA! 


*** 
Danki pa esnan ku a sigui 
mi riba facebook tur tempu, 
a lesa mi artíkulo i komen- 
tarionan. Mi ta apresia! Pero 
e kapítulo ei a sera den mi 
buki di bida. 
*** 


KRALENDIJK/ 
AM- 
STERDAM- Kambio di 
klima lo dal Boneiru duru 
si no intervení. Esaki segun 
investigashon ku Vrije Uni- 
versiteit Amsterdam (VU) a 
hasi pa Greenpeace Hulan- 
da. Na fin di e siglo akí, un 
kinto di e isla ta ser menasá 
na resultá bou di awa dor 
di subida di nivel di laman, 
refnan di koral lo disparsé i 
olanan di kalor lo oumentá. 
Dor di esaki bida pa hende- 
nan ku ta biba na Bonèiru 
nunka mas lo no ta meskos . 
Gobièrnu Hulandes, ku 
for di 2010 ta responsabel 
pa e munisípio spesial akí, 
apénas tin un maneho pa 
protehá e isla, ku ta situá 
relativamente abou, kontra 
e konsekuensianan di kam- 
bio di klima. Greenpeace 
Hulanda i habitantenan di 
Bonèiru ta eksigí hustisia 
ambiental pa e isla. 


Diferente senario 
E investigashon di Vrije 
Universiteit ta mustra ku 
habitantenan di Boneiru ta 
kore riesgo grandi pa mo- 
tibu di subida di nivel di la- 
man, kalor ku ta oumentá, 
i morto di koral. E inves- 
tigashon ta wak e impak- 


to di diferente senario di 
klima riba e isla. Si limitá 
kalentamentu mundial te 
na 1.5 grado, konforme pa- 
labrashonnan di e Akuerdo 
di Klima di Paris, e kon- 
sekuensianan lo ta konsid- 
erablemente ménos ku si e 
kalentamentu mundial subi 
te na 2.7 grado òf asta 4.4 
grado. Hulanda i restu di 
Europa no ta hasi sufisi- 
ente pa redusí e emishon di 
CO2, i dor di esei e chèns 
pa e senarionan di ménos 
faborabel pa Boneiru ta ou- 
mentá. 
Helen Angela (50, tra- 
hadó na laboratorio): “E 
informashon di e sientí- 
fikonan ta hopi impaktante. 
Ta bon ku esaki a bira ko- 
nosí aworakí, pasobra na 
Boneiru masha poko ta 
konosí tokante kambio di 
klima i su konsekuensi- 
anan. Nos no mester keda 
sinta ketu, pero huntu nos 
mester tuma akshon awor. 
Mi ta spera ku hopi hende 
lo sostené nos, ta huntu nos 
tin ku hasié.” 
Judmar 
Emerenciana 
(25, diseñadó gráfiko) a 
pinta un mural tokante e 
tópiko: “Nos tin e menasa 
di pèrdè nos kultura. Pero 


ainda no ta muchu lat, e at- 
vertensia akí ta bini nèt na 
tempu pa nos por tuma ak- 
shon. Mi no ke pa den fu- 
turo e kasnan di katibu bai 
bou di awa, antó e ora ei 
nos ta bisa, ‘nos por a evitá 
esaki’.” 


Kaso den korte kontra 
gobièrnu negligente 
Boneiru, Saba i Sint 
Eustatius ta munisipionan 
spesial di Hulanda for di 
2010, pero apénas e gobièr- 
nu hulandes tin plannan 
pa protehá e islanan kon- 
tra inundashonnan ku lo 
sosodé pa motibu di subida 
di nivel di laman. Esaki ta 
un kontraste grandi ku e 
protekshon amplio di kosta 
ku ta tuma lugá den e parti 
europeo di Hulanda. Pais- 
nan riku, inkluso Hulanda i 
otro paisnan europeo, ta re- 
sponsabel pa e mayor parti 
di emishonnan mundial di 
CO2 i sinembargo nan no ta 
hasi un kontribushon hustu 
na e esfuersonan mundial 
pa redusí emishon. Boneiru 
ta ser menasá na bira vík- 
tima di esaki, pasobra mas 
kalor bira, mas grandi e 
konsekuensianan di e krísis 
ambiental lo ta pa hendenan 


ku ta biba na Boneiru. Ta pa 
e motibu aki Greenpeace 
huntu ku habitantenan di 
Boneiru ta preparando un 
kaso den korte. 
E maneho di gobièrnu 
hulandes pa Hulanda ka- 
ribense no ta inhustu sola- 
mente riba tema di klima. 
Hopi hende apénas por ku- 
bri òf no por kubri nan gas- 
tunan mes, pasobra e suèl- 
du mínimo no ta basá riba 
e kosto di bida – kontrali na 
Hulanda europeo. 
“Gobièrnu tin e deber 
di protehá nos kontra in- 
undashonnan, violensia na 
kostanan, i otro efektonan 
ku ta peligrá bida di hende 
komo konsekuensia di e 
krisis ambiental. No mes- 
ter importá si bo ta biba na 
Boneiru, Ameland òf na 
Valkenburg. Tòg e gabine- 
tenan bou di liderazgo di 
promé minister Rutte no a 
hasi práktikamente nada 
pa Boneiru den esaki. Pa 
e motibu aki nos ta drenta 
akshon i huntu ku habitan- 
tenan di Boneiru nos ta bai 
korte pa eksigí akshon am- 
biental pa Boneiru,” asina 
Faiza Oulahsen, hefe di 
Klima & Energia na Green- 
peace Hulanda, ta bisa. 


Segun investigashon di Greenpeace: 
RAPÒRT DEVASTADOR 


KRALENDIJK 
-- 
Humphrey Jr. Wout mihó 
konosí komo Junny Wout 
ta djòin MPB i ta kanando e 
trayekto di preparashon pa 
subi lista i partisipá na elek- 
shon di Konseho Insular 15 
di mart 2023. Junny ta un 
persona nasé na Rincon ku 
despues di su estudio es- 
kolar a traha den sektor at- 
ministrativo i despues ser- 
visio di duana. E ta motivá 
su desishon manera ta sigui: 
“Mi ta un persona ku sem- 
per ta trata di ‘transformá 
tragedia den triunfo’. Mi 
ta kere firme ku e kaminda 
di bida di tur dia den tur su 
fasetanan por trese felisidat 


pa nos. No solamente e des- 
tinashon.” 
“Mi a djòin polítika dor 
ku mi no ke para na banda 
kritiká pero mi ke yuda 
positivamente den desa- 


royo di mi isla Bonaire. Mi 
a nase i a lanta den un famia 
sindikal i polítiko. 
Mi papa Humphrey 
Servandus Wout tabata re- 
spektivamente 
diputado, 
miembro di Konseho Insu- 
lar i miembro di Staten di 
Antia den dékada ochenta. 
Promé ku esei e tabata 
embolbí 
den 
sindikalis- 
mo. E tabata presidente di 
AFBW.” 
“Mi ta kere ku a bira 
tempu pa hóbennan ku idea 
i energia nobo duna nan 
aporte en grande pa yuda 
konstruí nos mes futuro i 
futuro di nos yunan. Ku mil 
amor mi ke pone mi skou- 


der bou di e desaroyo ku 
a inisiá pa engrandesé Bo- 
naire. Mi a skohe pa partido 
MPB paso mi ta mira e for- 
ma moderno, transparente i 
organisá di hiba polítika ku 
por sigui duna bienestar na 
pueblo di Bonaire.” 
“Huntu ku MPB mi ta 
mira posibilidat grandi pa 
logra mi deseonan pa Bo- 
naire ku ta un desaroyo ku ta 
kuadra ku nos prinsipionan 
i nos kultura, un desaroyo 
optimal di nos potensialnan 
i un desaroyo moderno ku 
ta kumpli ku nesesidatnan 
di tur ku ta biba na Bonaire 
pa asina por reina felisidat 
serka tur famia.” 


Humphrey Junior Wout ta djòin MPB 

KIKO TA BO NESESIDAT? 
“I si nos sa ku E ta tende nos den tur loke nos pidi, nos 
sa ku nos tin e petishonnan ku nos a pidi di djE.” 1 Juan 
5:15(BS) 
Awe mi tin e pregunta akí pa bo: “Kiko ta bo nesesidat?” 
Bo mes ta konsiente di e nesesidatnan ku bo tin? Kisas bo tin 
mester di un trabou, un kasá, un mihó salario, sanashon pa 
un malesa, salbashon di bo alma o direkshon pa tuma un de- 
sishon. Bo sa kiko? Dios si sa di kada un di nos nesesidatnan 
kaba. P’esei nos mester pidiÉ den orashon. Ta importante pa 
krea e kustumber di papia ku Dios di bo nesesidatnan. Bo 
por ta sigur ku E lo mustra bo un salida i duna bo kontesta pa 
kada un di nan. 
Den Beibel nos por lesa di diferente persona ku a pidi, sklama 
na Dios pa un òf otro nesesidat ku nan tabatin, ku fe, konfi- 
ansa i siguridat den Dios, ku E ta bai kontestá nan. 
E profeta Elias mes ta un. Den Santiago 5:17-18 Beibel ta 
bisa nos: “Elias tabata un hòmber ku un naturalesa meskos 
ku di nos, i el a hasi orashon fervientemente pa awa no yobe; 
i awa no a yobe riba tera pa tres aña i seis luna. I el a bolbe 
hasi orashon, i shelu a duna awaseru, i tera a produsí su 
fruta.” 
STÒP di sinta pensa kon mi ta bai solushoná mi nesesidat- 
nan, aserká Señor Su trono di grasia, i papia kunÉ. I kere den 
bo kurason ku E lo kontestá kada un di nan, segun Su Santu 
boluntat. I Su boluntat semper ta esun mihó. Su Palabra ta SÍ 
i AMÈN!! Diannenara Mercera 
Produkshon PGM 


KRALENDIJK – Djalu- 
na miembronan di Konseho 
Insular a haña un tour ku 
e meta pa konosí i pone 
nan mes na altura di tur e 
trabounan ku SELIBON ta 
realisá i tur e plannan i re- 
tonan. 
Konsehal Esther Ber- 


nabela, lider di Frakshon di 
UPB tambe tabata presente 
i a duna e siguiente komen- 
tario: “Mi mester kuminsá 
na gradisí entre otro Griffi- 
er i SELIBON su gerensia, 
Rudsel Leito i staf, ku a 
hasi esaki posibel. Un gran 
idea ku konsehal Edwin 


Domacassé a hasi petishon 
pa esaki bira realidat.” 
E diferente departamen- 
tonan di SELIBON, tur tra- 
hadó, rèspèt pa boso, boso 
ta hasiendo trabou ku no ta 
tur hende por hasi. SELI- 
BON no meresé solamente 
e 400 mil dòler ku ta pidi 
awor aki, sino muchu mas. 
Sigui ku e bon trabou i 
gobièrnu mester apoyá den 
e sentido mas amplio di pa- 
labra posibel, Bernabela ta 
skirbi. 
Bernabela ta indiká ku 
SELIBON ta realisando 
trabou sumamente balioso 
i importante pa bienestar 


di Boneiru riba tur tereno, 
ekonomia, turismo, salub- 
ridat i higiena. Un elogio pa 


trahadónan di SELIBON. 
Boso ta indispensabel pa un 
Boneiru limpi sano i bunita. 


Konsehal Esther Bernabela: 
SELIBON meresé mas 

KRALENDIJK- 
For 
di e investigashon ku Vrije 
Universiteit 
Amsterdam 
(VU) a hasi pa Greenpeace 
a sali na kla ku ta awor 
mester tuma medidanan pa 
kombatí konsekuensia di 
kambio di klima. Pieter van 
Beukering, profesor di eko- 
nomia ambiental i direktor 
di e Instituto pa Asuntunan 
Ambiental na Vrije Univer- 
siteit Amsterdam ta bisa: 
“E islanan hulandes kari- 
bense, inkluso Boneiru, te 
ku awor tabata e yu ku no 
ta haña atenshon di e inves- 
tigashon hulandes tokante 
klima. E rapòrt akí ta un 
promé paso importante pa 
trese kambio den esei. Nos 


rapòrt no ta duna klaridat 
ainda tokante kon ta e mihó 
manera pa nos por protehá 
Boneiru kontra kambio di 
klima, pero ku mester tuma 
akshon rápidamente, esei si 
ta masha kla.” 


Resultadonan 
alarmante 
For di e investigashon ta 
sali dolorosamente na kla 
ku un kalentamentu máksi- 
mo di 1.5 grado lo ta krítiko 
pa Boneiru. Si e meta di e 
Akuerdo di Klima di Paris 
no ser alkansá, lo tin mester 
di medidanan muchu mas 
radikal pa protehá e habi- 
tantenan di Boneiru. 
Parti di e medidanan aki 


ta pa hiba gobiernu Hulan- 
des dilanti korte. 
Nan ta bisa ku e promé 
paso hurídiko, un "somma- 
tiebrief” dirigí na gobièrnu 
hulandes, lo ser elaborá den 
e próksimo lunanan. 
Inundashon 
di 
infra- 
struktura i herensia kultural 
Si e emishonnan mun- 
dial no keda redusí supstan- 
sialmente, tin e menasa ku 
pa fi n di e siglo akí un kinto 
parti di Boneiru lo bai pèrdí 
bou di laman. Si e emishon- 
nan no baha rápidamente 
sufi siente, Kralendijk tam- 
be lo por inundá. Tambe e 
punta sur di Boneiru ku ta 
hopi abou lo keda afektá, 
inkluso entre otro un parti 


di Lac Cai, e pueblo bieu di 
piskadó riba e isla. Ademas 
ora tin tormenta, e riesgo 
di inundashon ta oumentá 
mas. Den kada un di se- 
narionan di klima ku a ser 
investigá, kayanan i otro 
infrastruktura fundamental 
tambe lo haña daño. Kam- 
bio di klima tin tambe un 
impakto grandi riba kultura 
di Boneiru. Asina tin me- 
nasa den diferente senario, 
ku e herensia kultural na 
e parti sur di Boneiru por 
disparsé dentro di trinta 
aña. Un ehèmpel di esaki 
ta e kasnan di katibu 2), un 
monumento protehá di e 
pasado di sklabitut. 


Koral ku ta muri 
E presioso ref di koral 
rondó di Boneiru ta forma 
un kibraola natural i asina 
ta protehá e isla kontra in- 
undashon. Banda di esei 
e ref di koral ta profunda- 
mente konektá ku e iden- 
tidat boneriano, e ta un 
‘kraamkamer’ di bida mari- 
no, i mundialmente konosí 
entre sambuyadónan. Futu- 
ro di esaki ta na peliger pa 
motibu di kambio di klima. 
Solamente den e senario di 
klima di mas optimista, nèt 
bou di e meta di e Akuerdo 
di Klima di Paris, lo no tin 
konsekuensia grandi ainda 
na 2050. Pero den e senario 
di klima di mas ekstremo, 
asina tantu koral ta muri, 


Greenpeace ta bati bèl: 
Awor òf nunka pa Boneiru 


ku na 2050 ta solamente 13 
di e 86 sitionan pa sambuyá 
lo a sobra. Turismo di sam- 
buyá (‘duiktoerisme’) lo 
baha p’e motibu ei, i e im- 
pakto riba ekonomia lo ta 
grandi. Konforme tur eks- 
pektativa, koralnan lo sigui 
muri despues di 2050 tam- 
be. P’esei e chèns ta grandi 
ku na fi n di siglo tur koral 
lo a disparsé. 


Salubridat ta bai atras 
Kambio di klima por 
tin 
tambe 
konsekuensi- 
anan grandi pa salubridat 
públiko na Boneiru. Ha- 
bitantenan probablemente 
lo haña nan konfrontá mas 
frekuentemente ku kehonan 
físiko dor di kalor, asina 
yamá strès di kalor (‘hit- 
testress’). Esaki ta sòru pa 
mas malesa i kasonan di 
morto, entre otro pasobra e 
síntomanan di e pashèntnan 
ku malesanan kardiovasku- 
lar ta empeorá pa motibu 
di esaki. Sanguranan ku ta 
transmití vírùsnan manera 
zika i dengue ta prosperá 
ainda mas ora e klima 
bira mas kalor, i p’esei ta 
premirá un subida di e kan- 
tidat di kontagionan ku e 
vírùsnan akí. Finalmente e 
investigadónan ta konkluí 
ku dor di e impakto di inun- 
dashonnan i tormentanan, 
den futuro lo tin posibi- 
lidat grandi pa haña trauma 
sikológiko. 

KRALENDIJK 
-- 
Djasabra 24 di sèptèmber 
boluntarionan di Hospice 
Kas Flamboyan a repasá 
algun ehersisio ku fi siotera- 
pista Anita Visker. Tópiko 
tabata kon pa mobilisá kli- 
entenan di Kas Flamboyan 
mas mihó entre otro di 
kama pa ròlstul i vise vèrsa. 
Importante ta pa hasi es- 
aki kuidando bo mes salú. 
Esei ta nifi ká ku kualkier 
posishon ku lo tin ku mo- 
bilisá un kliente, boluntari- 
onan tin ku kuida i fortalesé 
nan mes kurpa na promé 
lugá. 
Boluntarionan a trein 
kon pa move un kliente riba 
su kama pa e kliente ta mas 
konfortabel. Òf den ròlstul 
òf ku material manera rola- 
tor, vierpoot òf krùk. Tam- 
be sí e kliente ke sinta den 
un stul mas konfortabel kon 
por hasi esaki di un forma 
korekto. 
Hospice Kas Flamboyan 
ta gradisí tur boluntario ku 


a akudí ku hopi entusiasmo 
i spesialmente Anita Visker 
kende a duna teip i ehersi- 
sio di un forma profesho- 
nal. 
Si tin persona ku ke duna 
nan aporte komo bolun- 
tario, por yama libremente 
kordinadónan Mimi Don- 
gen na 796-3512, òf Sami 
Rosalina na 777-4762, òf 
pasa na Hospice Kas Flam- 
boyan na Kaya Guanare 11, 
Tera Kòrá. 


Boluntario Kas Flamboyan 
a haña treinen 


WILLEMSTAD 
-- 
Riba Djabièrnè 21 di òkto- 
ber ta tuma lugá na Kòrsou 
Dia di Veterano. Un dia 
spesial ku atenshon i apre- 
sio pa militarnan Hulandes, 
ku den áreanan di guera, òf 
durante operashonnan pa 
pas, a desplegá. 
Anualmente Dia di Ve- 
terano ta tuma lugá na Hu- 
landa na yüni, pero tambe 
den region Karibe Hulan- 
des ta biba hopi veterano. 
Komandante 
di 
For- 
sanan Naval den Region 
Karibe, General di Brigada 
Frank Boots, ku hopi pla- 
ser ke presta atenshon na 
veteranonan ku ta biba den 
region Karibe dia 21 di òk- 
tober. E evento ta tuma lugá 


di 2’or pa 6’or di atardi na 
Kazèrne di Marina na Suf- 
fi sant, Kòrsou. 
Unifòrm 
pa 
vetera- 
nonan den servisio aktivo 
ta unifòrm 16 (a), pa vet- 
eranonan den servisio no 
aktivo, esaki ta solamente 
unifòrm/trahe di veterano 
sivil, òf di asosiashon di 
veterano. Kada veterano 
por inskribí su mes te ku no 
mas tarda 11 di òktober via 


veteranenverenigingcura- 
cao1@gmail.com 
Despues ku e veterano 
manda un e-mail, e lo risibí 
un konfi rmashon ku tambe 
na mes momentu ta e invi- 
tashon pa dia 21 di òktober. 
E invitashon akí ta prue- 
ba di entrada pa drenta Ka- 
zèrne di Marina Suffi sant. 
Sin invitashon no ta posibel 
pa partisipá na e dia di ve- 
terano. 


Kazèrne di Marina Suffi sant ta 
organisá Dia di Veterano 


ARUBA 
KÒRSOU 


¡Gracias por haber respondido mi llamado!” 09/25 


Mensaje de la Virgen Maria Reina de 
La Paz desde Medjugorje 
25 de Septiembre de 2022 


"¡Queridos hijos! Oren para que el Espíritu Santo los ilumine 
a fin de que sean gozosos buscadores de Dios y testigos del 
amor sin límites. Estoy con ustedes, hijitos, y a todos los 
llamo nuevamente: anímense y den testimonio de las buenas 
obras que Dios está haciendo en ustedes y a través de 
ustedes. Alégrense en Dios. Hagan el bien al prójimo para 
que estén bien en la tierra, y oren por la paz que está siendo 
amenazada porque Satanás quiere la guerra y la tribulación. 


Sunshine Market B.V. 


ta buska 
- allround medewerker 


Pa mas inf. 
tel. 701-6505 
¡Gracias por haber respondido mi llamado!” 09/25 


Mensaje de la Virgen Maria Reina de 
La Paz desde Medjugorje 
25 de Septiembre de 2022 


"¡Queridos hijos! Oren para que el Espíritu Santo los ilumine 
a fin de que sean gozosos buscadores de Dios y testigos del 
amor sin límites. Estoy con ustedes, hijitos, y a todos los 
llamo nuevamente: anímense y den testimonio de las buenas 
obras que Dios está haciendo en ustedes y a través de 
ustedes. Alégrense en Dios. Hagan el bien al prójimo para 
que estén bien en la tierra, y oren por la paz que está siendo 
amenazada porque Satanás quiere la guerra y la tribulación. 


Sunshine Market B.V. 


ta buska 
- allround medewerker 


Pa mas inf. 
tel. 701-6505 


Djárason 28 sèptèmber 2022 
7 


KRALENDIJK – Dia 
15 di òktober ta tuma lugá 
na Rotterdam e promé edis- 
hon di ‘Caribbean Business 
Day’. Esaki ta un inisiativa 
di Stichting WeConnect 
i Young Tax Talent, den 
koperashon ku Verenig- 
ing 
Antilliaanse 
Belas- 
tingadviseurs (VAB). Meta 


di e evento ta pa trese du- 
nadónan di trabou na Kòr- 
sou, Aruba, St. Maarten i 
Boneiru, den kontakto ku 
studiantenan karibense i 
profeshonalnan yòn na Hu- 
landa. E énfasis pa esaki ta 
riba kontabilidat i konseho 
di impuesto. E ta estímulo 
pa reforsá e merkado la- 


boral lokal riba e islanan ku 
talentonan karibense bon 
eduká. 


Merkado laboral 
For di Kòrsou lo ta pre- 
sente personalmente miem- 
bronan di VAB, Grant 
Thornton, HBN, BDO i 
Baker Tilly, pa duna pre- 


sentashon i workshop. 
Di parti VAB su presi- 
dente, Arthur van Aalst, ta 
informá: “Tin un falta gran- 
di di akountent i fi skalista 
bon eduká den tantu e sek- 
tor públiko komo privá. Lo 
hasi tur posibel pa hasi stu- 
diantenan òf yunan di tera 
ku a terminá nan estudio, 
kla ku tin hopi oportunidat 
pa konstruí un karera bri- 
ante den e parti hurídiko.” 
Stichting Belasting Ac- 
countants Bureau Curaçao 
i Entidat Públiko Boneiru, 
tambe ta presentá nan mes 
riba e dia di empresarial. 


Koperashon 
WeConnect ta konten- 
tu pa por traha huntu ku 
Young Tax Talent, un plata- 
forma di studiantenan kari- 
bense i profeshonalnan yòn 
ku un base den konseho di 
impuesto i kontabilidat. 
Young Tax Talent ta 
sintá meimei di un grupo 
di meta i sa presis kiko ta 


e reto i nesesidatnan sí ta 
trata di e konsiderashon pa 
regresá bèk e islanan, du- 
rante òf despues di e estu- 
dio,” manager di WeCon- 
nect, Tanja Fraai, ta splika. 
Presidente di Young Tax 
Talent, Nicole Lew Jen Tai, 
tambe ta entusiasmá di e dia 
di empresario: “Nos ta haña 
importante pa motivá studi- 
antenan i profeshonalnan 
i na mes momentu agregá 
balor na kresementu per- 
sonal i profeshonal. Tambe 
nos ke trese e nesesidat di 
profeshonal dentro di e 
área karibense na atenshon 
pa motivá nos muchanan 
di tera pa regresá nan isla 
bèk.” Ta spera un 60 pa 70 
studiante karibense i profe- 
shonal yòn na Rotterdam. 
Ta sera e dia ku un bríndis 
i aktuashon bibu di talen- 
tonan musikal di Boneiru. 
Por haña tur informashon 
inkluso vakatura i registras- 
hon grátis di website: www. 
dutchcaribbeancareer.com 


KRALENDIJK 
-- 
Djaweps 22 di sèptèmber, 
Fundashon BONAI a fi rma 
un akuerdo di koperashon 
ku Museo Terramar. 
E akuerdo akí ta fi rmá 
konforme un akuerdo di 
koperashon ku SKAL i ta 
pa fi a pa tempu limitá al- 
gun artefakto arkeológiko 
na Museo Terramar, pa hasi 
uso di nan den un eksposi- 
shon na mart 2023 rela- 
shoná ku e investigashon 
arkeológiko di BONAI na 
2019. E artefaktonan akí 
ta bini di ekskavashon na e 
sitio di Amboina, kaminda 
tabatin un pueblo di Am- 
erindio den e temporada di 
800-1200 AD. 


Esaki ta e promé akue- 
rdo di koperashon di mas 
ku bini den futuro, komo 
ku BONAI ta bai tuma un 


papel dinámiko nobo den 
edukashon di herensia i 
konsiensia di e herensia di 
Boneiru. 


BONAI i Terramar a fi rma 


akuerdo di koperashon 


Promé ‘Caribbean Business Day’ 
dirigí riba ganashi selebral 

Tonchi, Wet & Wild party na 
Tiki & Co tabata mustra bon !! 
Awèl sí. Wak nos den e di dos edi- 
shon di Wet & Wild 29 di òktòber 
den nos 'zwembroek' di halloween. 


Tilisa del Mar a pega riba kos- 
ta den besindario di Willemstoren 
pa masoménos mitar di kuater di 
e mardugá di djaluna 13 di yüni 
1983. E barku tabata na kaminda 
pa Kòrsou, destinashon ku nunka 
e no a alkansá, debí ku el a pega 
riba kosta. 
Tilisa del Mar tabata un barku 
trahá na Hulanda pa e kompa- 
nia N.V. Bode Wes Sohps na aña 
1959. Tempu di konstrukshon di e 
barku a instalá un motor Diesel Al- 
pha di 960 forsa di kabai. 
E doño original di Tilisa del 
Mar tabata CIA. South Pacific and 
Overseas Charters Inc., establesé 


na 1569 Hoaaina Street. Honolulu, 
Hawai. Esaki desde 5 di òktober 
1978. 
Na momentu ku el a pega riba 
kosta boneriano e barku aki tabata 
propiedat di Caribbean Navigation 
Ltd., ku ofisina na George Town, 
Gran Cayman, Cayman Islands, 
BWI. E barku mes tabata registrá 
na Roatan, Honduras. Tilisa del 
Mar, promé ku el a haña e nòmber 
aki, tabata yamá ‘Able Fox’. 
Otro datonan tékniko di Tilisa 
del Mar ta ku largura di e barku aki 
tabata di 49.26 meter, hanchura 
9.01 meter i elevashon 3.5 meter. 
E barku tabatin dos mast i e tabata 


di heru. 


Vershon ofisial 
Por haña e vershon eksakto di 
loke a pasa ku Tilisa del Mar den 
un akta ku mr. George Soliana, 
empleá e tempu ei na ofisina di no- 
tario Knuf, promé ku el a keda nom- 
brá komo gezaghebber, a traha 
riba dia 4 di yüli 1983, despues ku 
el a papia ku kapitan di e barku aki, 
Donald Wayne Williams. E tempu 
ei ofisina di notario tabata situá den 
Kaya Charles E.B. Hellmund. 
Segun Williams, pa mitar di tres 
di mardugá djaluna 13 di yüni, e 
barku Tilisa del Mar tabata aser- 
kando Boneiru. Na bordo tabatin 
seis miembro di tripulashon. Den 
seno di e tripulantenan tabatin 
tambe un hende muhé. No taba- 
tin karga na bordo i e barku tabata 
biniendo for di e isla St. Vincent i 


bayendo Kòrsou. 
Na e momentu ei e lusnan di 
tantu e torno di Spelonk komo Wil- 
lemstoren tabata bon visibel, mién- 
tras ku henter e parti sùit di Boneiru 
tabata bon kla definí riba radar di e 
barku. 
Mas aleu e kapitan a bisa ku a 
disidí di trese un kambio den rum- 
bo ku e barku tabata nabegando, 
esaki pa sigurá ku e ta pasa na un 
distansia di por lo ménos dos mia 
for e punta sùitost di Boneiru. 
Williams a splika ku na momen- 
tu ku a kambia e rumbo di Tilisa del 
Mar, a kambia tambe e tripulante 
na warda. Konosiendo e situashon 
na e punta sùitost di Boneiru, Wil- 
liams a duna e tripulante ku a subi 
warda, Kenneth Helms, instruk- 
shon detayá tokante e rumbo, kori- 
ente di laman i distansia ku e mes- 
ter mantené for di Willemstoren. 
Ademas a instruí Helms pa tuma 
kontakto ku e kapitan si, pa un òf 
otro motibu, e barku mester a pasa 
ménos ku 2 mia for di e isla. 
Pa mitar di kuater di mardugá 
sinembargo Tilisa del Mar a resultá 
riba kosta na masoménos 100 me- 
ter di distansia nort di Willemstoren. 
Esaki miéntras ku e lus di Willem- 
storen tabata bon visibel. Kenneth 
Helms no por a duna un splikashon 
ta kon bini e barku Tilisa del Mar a 
resultá riba kosta. E no por a bisa 
dikon e no a mira lus di e torno. 
Mr. George Soliana a traha e 
akta aki den presensia di Carla Ly- 
via Marie Eliazer-Van Velzen i An- 
cela Maria Clarinda-Albertus, ám- 
bos di profeshon sekretaria, bibá 
na Boneiru. 


Suseso 
Inlubidabel© 
E kosta pariba di Boneiru, entre Willemstoren i e toren di Spelonk, 
atraves di siglonan tabata esenario di hopi noufragio di barku. Spe- 
sialmente riba e kosta for di Willemstoren pa entrada di e bahia di 
Lac mas tantu barku a dal kibra. Esaki tabata motibu tambe ku a 
traha un faro na e punta sùitost di Boneiru, konosí tambe komo 
Lacre Punt òf Punta de la Ore. E barku Tilisa del Mar, un barku di e 
tipo “coaster”,a noufragá El a frusa i kaba na nada. Den un seri di 
dos artíkulo BONERIANO ta tira lus riba e suseso aki 


E noufragio di Tilisa 
del Mar (1) 


E barku Tilisa del Mar riba kosta sùitost di Boneiru. 

KRALENDIJK 
-- 
Djasabra e konosido siu- 
dadano di Rincon, Rubert 
‘Pachi 
Rubi’ 
Balentien, 
a yega e bunita edat di 80 
aña. Riba su dia, el a risi- 
bí tambe rekonosementu 
di parti INDEBON den 
kuadro di selebrashon 40 
aña. Anochi ya el a palabrá 
pa selebrá huntu ku famia 
su fecha natal, e no por ta- 


bata presentá na e aktividat 
di INDEBON. 
Pachi Rubi a hasi hopi 
kos, praktikando deporte 
tambe, loke ta tene yòn. 
Durante e anochi di fiesta, 
despues ku tabatin misa 
pa e okashon spesial, el a 
konta algu chistoso di loke 
a pasa ku e i algun amigu. 
Tabata Caito, Boy, Achi i 
algun mas. 


Nan a bai serka †Tachi 
pa pidi’é yuda nan ku ta- 
bata hóben pa lanta un tim 
di futbòl. Pero Tachi a reak- 
shoná bisando: “Bendishon 
di Dios boso tin, pero ami 
no por para dilanti. Mi a 
haña hopi sla kaba.” 
Inosente nos a pun- 
tra: “Tachi, ta hunga bala 
tambe.” Tachi a kuminsá 
hari i bisa nan: “No ta sla 
di wega di bala, pero ta sla 
komo dirigente di e klup ku 
nan a kibra ku yama Goede 
Hoop.” 
Despues nos no a en- 
tregá i a aserká Broertje 
Janga pa el a yuda nos. 
Asina a nase Real Rincon 
i despues a pasa tambe pa 
scouting. Pachi Rubi a bisa. 
Pachi Rubi a yuda den 


misa ku partimentu di hos- 
tia i semper kuida su kurpa. 
E ta bisa pa avisá mayor 
semper unda nan ta bai i 
kiko nan ta hasi. Biba bon, 
bo ta biba largu. 
Di parti di SV Real 
Rincon, Carlos Pourier a 
hasi entrega di makutu di 
fruta. 


Pachi Rubi Balentien a selebrá 80 aña 

Djabièrnè Magrove Maniacs huntu ku boluntarionan, a kibra rekòr plantando 1,300 pal’i mangel, meskos tambe e kantidat di 75 hende ku 
a djòin pa yuda. Na e kosta sùit e boluntarionan a planta pal’i mangel yòn pegá ku e liña di kosta. E pal’i mangelnan a krese den kultivo na 
Lac i ta entre kuater pa seis luna bieu. 


Rekòr plantamentu 
pal’i mangel 

KRALENDIJK 
– 
Djabièrnè, den e luna di 
sèptèmber akí, ku ta luna di 
konsientisashon di e malesa 
di alzheimer, Kas di Kuido 
a hasi un rekorido den tuk- 
tuk pa hasi Kolegio Kristu 
Bon Wardadó un bishita. 
A yega i haña e mucha- 
nan asina bunita pará ta 
spera e grandinan di Kas 


di Kuido. E meta prinsipal 
ta un interkambio di mucha 
pa grandi. 
A hasi uso di palabranan 
kòrtiku entre otro balorá 
mi, stimá mi, no lubidá mi i 
protehá mi, pa asina e chiki- 
tinnan por ripití huntu ku e 
grandinan e palabranan akí. 
Banda di esei, e chikitin- 
nan tambe a prepará kantika 


pa kanta huntu ku e grandi- 
nan. Kas di Kuido no a bai 
man bashí serka e chikitin- 
nan. E grandinan a repartí 
kuki den forma di flor pa 
nan. Flor ta e símbolo di 
alzheimer ‘no lubidá mi’. 
Realmente un bon tempu. 
Un danki na gerente di 
TUK-TUK, semper dis- 
puesto pa hasi rekoridonan 


ku e grandinan asina bati na 
nan porta. 
A entregá un gesto chikit 
komo apresio di parti di e 
grandinan na kada un di e 
konduktornan. 


Tambe Kas di Kuido ta 
gradisí Kolegio Krsitu Bon 
Wardadó ku a 
habri nan porta pa risibí 
e grandinan ku hopi amor. 


Interkambio di mucha pa grandi 

Fin di siman junior rangers di STINAPA a hasi trabou 
boluntario, limpiando e área di Pal’i Kalbas na Soro- 
bon. A yena komo 30 saku ku sushi ku tabata pegá den 
e palunan di mangel. Te ainda tin sushi pegá na e rais- 
nan, pero awor ta mas limpi ku promé, esei ta mishon 
di junior rangers, hasiendo e diferensia. Danki na tur 
boluntario i huéspet spesial Miss Turismo. 


Kor Kanta ku mi den Señor di Kòrsou a kanta na misa di Playa i Rincon durante 
nan bishita na Boneiru fi n di siman. Riba potrèt e kor na Misa San Bernardo djasa- 
bra anochi. 


Limpiesa na Pal’i Kalbas 


Kor Kanta ku 
mi den Señor 

Si bo a yega na e punto ka- 
minda bo mester atmití na bo 
mes ku bo no ta stima bo partner 
mas i no por sigui kuné mas, e 
ora ei ta mihó bo yega na un ﬁ n di 
e relashon i asina evitá doló mas 
aleu. Den kasimente tur relashon 
tin menshon di un komienso i un 
ﬁ nal. Mayoria di nos sinembargo 
ta trata pa evitá e último aki. Kon 
bo sa ku bo relashon a yega na 
ﬁ n, bo ta haña sa den e artíkulo 
aki di GezonderLeven. 
Kon fuerte bo hasi bo bèst pa 
nenga esaki, lástimamente na un 
sierto momentu ta yega un ﬁ n ka- 
minda realmente bo mester sera 
porta. 


Sintimentu 
No ta apsolutamente nada fá- 
sil pa determiná ku a yega tempu 
pa un kaminda yega na ﬁ n ku 
boso no por sigui huntu mas. E 
por ta hopi difísil, pasobra bo tin 
miedu. Tòg tin biaha ta e mihó 
manera loke bo por hasi. 
P’esei ta importante pa reko- 
nosé e señalnan riba kua por 
mustra ku no tin kaminda bèk 
mas ku bo relashon a yega un ﬁ n. 


Tempu pa ﬁ n di relashon 
Kada forma di separashon ta 
fèrfelu. Tin biaha sinembargo lás- 
timamente e ta nesesario. Pero 
ta mihó pa obligá bo mes pa pasa 
dor di e tempunan difísil aki, ku 
mantené un relashon ku no ta 
funshoná mas. 


P’esei den e artíkulo aki nos ta 
kompartí sinku indikashon ku por 
mustra ku ta tempu pa ﬁ nalisá un 
relashon ku no ta funshoná mas. 


1. Sin amor no tin menshon 
di un relashon. 
Tin biaha bo mester terminá 
un amor ku bo ta sinti pa un per- 
sona. Esaki ta un indikashon ku 
bo situashon laga proba bo mes. 
No ta eksistí nada ku un relashon 
di amor. Pero no preokupá bo 
mes hopi esaki. Hopi biaha e ta 
bini netamente liber. 
Tin biaha e rutina di bida dia- 
rio òf normalmente e fase di amor 
den un relashon a pasa i ta sòru 
pa e persona ku un tempu bo ta- 
bata stima ta mir’é di otro mane- 
ra. Awor bo ta mira tur kos mas 
kla i ta den estado pa mira ku e 
amor a disparsé. E ora ei ta mo- 
mentu pa yega na un ﬁ n na bo 
relashon. 


2. Konﬁ ansa ta e palabra 
yabi. 
Kasi tur relashon, pero mas 
tantu 
relashon 
romántiko, 
ta 
basá riba konﬁ ansa. Sin konﬁ - 
ansa ta imposibel pa konstruí un 
relashon salú. Pero kiko si bo no 
tin konﬁ ansa den un personal ta 
drumi banda di bo anochi. Si bo 
relashon ta basá riba gañamen- 
tu, deskonﬁ ansa, yalurs òf inﬁ el, 
esaki por destabilisá henter e re- 
lashon. Esaki por ta asina ku na 
un sierto momentu bo ta kuminsá 


pensa serio pa terminá e relas- 
hon. Banda di esei, e daño ya 
hasí ta sòru ku bo mester superá 
mas doló ku normalmente tabata 
nesesario. 


3. No tin menshon di konek- 
shon di ámbos banda. 
Tin biaha por ta asina ku bo 
no ta no konsiente ku no tin un 
relashon real mas. Kisas bo ta 
pensa den bo mes ku un relas- 
hon ta algu ku mester funshoná 
riba su mes. Si ta unu so ta hasi 
esfuerso pa e relashon i e otro 
nò, esaki por sòru ku sí ta hasi 
esfuerso tambe ta pèrdè gana i 
por okashoná kiebro. Dor di esei 
ta hopi mas difísil pa mantené un 
konekshon asina. Si bo tin den bo 
mes ku bo no ta hasiendo bo bèst 
i ku bo no ta dispuesto pa sigui 
100% di bo relashon, e ora ei ta 
tempu pa stòp ku e relashon. Bo 
relashon a yega un ﬁ n. 


4. Promé bo tabata sinti bo 
partner atraktivo, awor bo no 
por soport’é mas. 
Durante e promé fase di e re- 
lashon, den kua bo tabata kana 
broma i tabata asina kontentu pa 
laga mustra e abilidatnan positivo 
di bo partner. Durante tempu ta 
pasando sinembargo esaki por 
kambia. P’esei tur loke anterior- 
mente bo tabata haña atraktivo 
netamente ta bira un molèster pa 
bo. Esaki por ta konfuso pa bo 
partner. El a sigui komportá su 
mes meskos ku promé i nunka a 
reklamá bo algu. E problema ta 
e manera kon awor bo ta atendé 
kuné. Bo tin sinembargo e sinti- 
mentu ku esaki realmente bo no 


Indikashon ku relashon 
a terminá 


ta bai logra. Bo ta pará riba un 
salto di bo bida. Bo relashon a 
terminá? 


5. Diferensia igual 
Momentu ku dos persona di- 
sidí pa drenta relashon huntu, e 
ora ei ta importante pa nan tin 
mesun vishon. Tambe mesun 
metanan, balor i estilo di bida, ta 
importante. Kiko awor si algu di 
e aspektonan kuminsá kambia? 
Hende por kambia, esaki ta sos- 
odé regularmente. E kambionan 
aki ta sòru ku nan tambe ta mira 
riba e mundu i kosnan ku ta kam- 
bia rònt di nan. E problema ta ku 
esaki por sòru ku nan ta desvia 
for di paso di nan partner. Dor di 
esaki por originá problema. Den 
e kaso aki ta tempu pa husga e 
relashon di nobo. Puntra bo mes, 
e relashon a yega na ﬁ n? 
Suseso doloroso 
Kita for di otro ta un suseso 
hopi doloroso. Tempu ku bo a ku- 
minsá ku e relashon, bo tabatin e 
idea ku esaki ta pa semper. Mo- 
mentu ku sinembargo bo ta sinti 
ku realmente e relashon a termi- 
ná, e ora ei tur momentu ta e mihó 
pa realmente terminá e relashon. 
No trata pa mantené e relashon 
ku ﬁ nalmente e mesun lo kibra. 
Ta importante pa sa kon pa biba 
ku e realidat aki i kon komo adul- 
to bo mester komportá bo mes i 
kon bo mester mira e indikashon- 
nan ku ta mustra pa rekonosé ku 
e relashon a terminá. Esaki natu- 
ralmente ta un proseso, algu ku 
ta sosodé mas biaha. Trata na 
no resistí pues mas tantu ku bo 
mester. 


NOS SALÚ 


Den futuro sierto tipo di kanser lo ta un 
malesa króniko. Asina media ta informá regu- 
larmente. Riba algun site farmakéutiko, por 
lesa ku aworó kanser ta un malesa pa kua 
de bes en kuando bo mester haña remedi, 
pa despues sigui normal ku bo bida i trabou. 
Riba su mes un bunita desaroyo, prinsipal- 
mente pasobra den sierto kaso ainda lo dura 
algun tempu promé ku lo bini un mihó método 
di tratamentu pa kura di kanser. 
Sí kanser komo malesa krónika ta keda 
deskribí komo positivo, un otro dimenshon tin 
di aber sí realmente bo tin di aber ku un situ- 
ashon asina. Kiko esaki ta nifiká, kon e ta ora 
ei síkikamente, komunitario i prinsipalmente 
korporal. Sigui normalmente ku bida i trabou 
ta kita e problemanan ku tei. 


Speransa i desesperashon 
“Na novèmber 2020 mi mester a bai den 
karentena debí na kontakto ku un persona di 
kas positivo di Corona. Lástimamente despu- 
es di algun dia, mi a haña kentura haltu ku 
pronto a referí na Corona. Sí, despues di 12 
dia e situashon empeorá, despues di e di 
sinku tèst negativo di Corona i redukshon di 
peso, a hasi un investigashon mas aleu. Hopi 
lihé a parse ku tin menshon di un forma stra- 
ño di leukemia. Tur senario entre speransa i 
desesperashon, a pasa den mi kabes. Final- 
mente sí e trankilidat despues ku e dòkter a 
laga hasi mas tèst, pasobra en prinsipio tin 
dos tipo króniko. Importante ta ku realmente 
bo no sa sí bo mester ta kontentu òf dese- 
pshoná, pasobra pues por lo tantu nada ta 
sosodé.” 
Seguidamente hopi lihé a pone un trata- 
mentu dirigí. Motibunan mas prinsipal pa 
esaki ta e oumento di keho di kansansio, pro- 
blema di konsentrashon i otro desafio físiko. 
A sigui un kura fuerte kòrtiku, kaminda bo tin 
ku bai poliklínika pa un remedi. Despues di 
simannan di grawatamentu, sin por drumi i 
kansansio ekstremo, poko poko bo ta kumin- 
sá rekuperá, inklusive resultado di sanger, 
pero kompletamente normal e no ta bira. 
Ku esfuerso di diferente profeshonal di 
kuido, entre otro un sikólogo i un fisiotera- 
pista i hopi miembro di famia i amigu, a logra 
pa mi a haña mi mes bèk na trabou. 
Na e último akí te ainda mi a haña un kon- 
seho bon intenshoná pa na promé lugá tòg 


Kanser komo malesa 
króniko no ta fásil 


kuminsá pensa na mi mes, loke tabata un 
tarea no konosí. Na inisio di 2021 finalmente 
ta kuminsá un trayekto di re-integrashon, 
pero awor ta resultá, a tuma hopi luna. Entre 
tantu e ta bayendo, pero ainda no riba e lugá 
di destinashon. E pregunta ta, sí lo alkansá 
esaki un tempu, pasobra bo kurpa no tur biá 
ta koperá. Intrankilidat, kansansio, problema 
di konsentrashon, frialdat, e no ta yuda den e 
sentido ei. 


Reto grandi 
Entre tantu tur fase di e proseso intensivo 
ta tras di lomba ku komo konklushon, dos 
tipo di kanser króniko, esaki bo mester biba 
kuné. Loke esaki ta nifiká ku no tur biá direk- 
tamente ta kla, esaki bo ta eksperensiá te na 
momentu ku bo tin’é, loke ta kosta energia. E 
200 porshento ku mi por a duna, no tei mas, 
asina simpel e ta. 
Mas aleu e efekto sikológiko i korporal di 
kanser komo malesa króniko ta pidi sosiegu. 
Ken ta duna garantia ku un si ámbos ta bai 
transformá, sin ku bo mester determiná mie- 
du di bo bida. 


Bèk na trabou 
Pa pasa over di e periodo di ménos defen- 
sa komo konsekuensia di tratamentu, ainda 
tin mester di antibiótika i otro medionan anti 
viral. E efektonan riba e sistema di órgano 
ta konosí. Pa por prueba ku e kanser a bira 
króniko, un kontròl regular ta nesesario. Kada 
tantu luna atrobe tenshon, kiko ta e resulta- 
donan di laboratorio. I por sigui traha normal 
ku kanser króniko. Pero e pregunta ta sí otro 
organisashonnan tambe ta mira e UWV. 
Dentro di un aña UWV a aserká mi, pa- 
sobra mi mester sòru pa bai bèk na mi po- 
sishon bieu na mi trabou. E di dos pista di 
inkapasidat laboral pues ta na bista. E ròl di 
e dunadó di trabou aki den ta inkreiblemente 
importante pa eksperensiá unda e tempu i 
espasio ta keda presis despues di regreso i 
ki posishon ku por ta. No solamente pa loke 
ta trata trabou, pero tambe eksperensia ko- 
munitario, mi ta eksperensiá e efektonan di 
kanser komo malesa króniko. 


Peso emoshonal 
E ta sinembargo inevitabel ku hendenan 
tambe den mi besindario tin e impakto di kan- 


ser króniko, asta sí e ta solamente bisto dor 
di konsekuensianan korporal. E ta produsí 
kombersashonnan ku un peso variá i emo- 
shonal. I tòg ketu bai e ta bira ménos tema di 
kombersashon i sí e mester dura mas largu 
ku sperá, no tur biá ta robes. 
Kanser króniko ta pidi mas aleu hopi e- 
nergia i pues i otro manera di biba, den kua 
alimento i deporte èkstra i kisas haña aten- 
shon. E balansa aki ta hopi sentimental, hasi 
deporte hopi ta sofokante, di ménos ta kostá 
bo masa di spir, kome muchu nunka ta ideal, 
pero kome balansá tampoko ménos. 
Guia dor di profeshonalnan ta un mester 
i pa esei mi ta traha tempu tambe. Esei por 
durante e periodonan di re-integrashon, pero 
kuantu un dunadó di trabou ta duna espasio 
èkstra ainda despues. Kiko esei ta nifiká pa 
bo esfuerso, presensia i disponibilidat. Aki 
tampoko e seguro di kuido ku ta dispuesto pa 
sigui guia mas aleu, kanser króniko ta para 
realmente den nan pensamentu despues di 
un kantidat limitá di seshon. 
Finalmente, den tempu di Corona tur 
hende tabata vulnerabel. E rísiko pa hende- 
nan ku malesa króniko ta mas grandi, sigur 
despues di bakuna dor di kimoterapia, tambe 
komo tratamentu, no ta mustra di ta funshoná. 
Trayektonan di revalidashon ta nesesario, pa 
na e momentu akí no fásil pa realisá. E pre- 
gunta ta, kiko pa hasi sí Corona ta bai bira un 
grip normal den futuro. En bista di esaki, ami 
semper lo keda un pashènt vulnerabel. 


Rekuperá kompleto 
Tin kanser komo malesa króniko ta algu ku 
bo mester siña biba kuné. Konsientemente 
mi ta bisa siña, pasobra e no ta algu ku bo tin 
algu di bo mes den dje. 
Komo ku riba asina tantu diferente portada 
tin mester di atenshon, tin biá ta fèrfelu pa 
mantené bista i prinsipalmente pa no pèrdè 
bo mes. Famia, amigu, organisashonnan, 
empresanan, tur mester move huntu sí den 
futuro ketu bai nos keda di tin aber ku esaki. 

Pas ta mashá frágil i nos 
ta pèrd’é ku fasilidat. Dios 
por duna nos esaki komo don, 
únikamente nos mester pidi. 
Un bunita reflekshon di pad- 
er Carlos Padilla 


Pas ta frágil, demasiado frágil. 
Ta masha fásil pèrd’é. Mi por 
pèrd’é ku fasilidat. 
Basta ku un kontratempu, 
un algu imprevisto, p’asina ku 
kalmu ta disparsé di mi interi- 
or. Un frase mal intenshoná. Un 
palabra bisá den un gritu. Un 
agreshon físiko òf verbal. Un 
despresio, un menospresio. 
Un ekspektativa no kumplí. 
Un soño ku ta rementá sin a 
bira realidat. Un desilushon, un 
malkomprendementu. 
Un palabra mal skuchá òf 
mal komprendé. Un despresio. 
Un inkonveniente ku kua mi no 
a konta. Un kambio di klima ku 
a laga mi pèrdè mi previshon- 
nan i mi plannan. 
Kasi kualkier kos ta kita 
mi pas. Mi ta bira intrankil, mi 
ta nervioso, mi ta spanta, mi ta 
yena ku ansiedat. I di einan ta 
únikamente un stap na rabia. E 
pas no ta dura hopi den mi alma. 


Manera mi lanta mi ta 
kuminsá kana mi ta koré e rísi- 
ko di pèrd’é. Talbes denter di 
mi tin e lava di un volkan dis- 
puesto na sali na superfisie. 
Únikamente algu mester sos- 
odé, algu chikí, pa e rementá. 
Mi rabia ta manera un riu di 
kandela, manera un ola ku ta 
lastra tur kos sin ku e por evitá 
esaki. 
Ora e alma ta konfuso 
Mi ke ta pasífiko pa por 
pasifiká esnan violento. Tin 
be warda silensio pa no heri- 
dá ku palabranan ora ku 
talbes nan a heridá mi 
ántes. Mantené mi mes kalmu 
ora tur kos rondó di mi ta me- 
nasá di kai fo’i otro. 
E no ta siña fásil konserva e 
ekilibrio ku mi ta mira den e 
otro i mi ta deseá p’ami. 
Miedu pa frakaso i pa kos- 
nan ku no ta manera ami ke. E 
frustrashon ku mi ta sufri ora e 
realidat no ta loke ami a bus- 
ka. E desepshon ku ta urgi ora 
mi mira mi soñonan kibrá. E 
doló ku ta provoká e rechaso 
ku otronan ta sinti pa ku mi. 
Tur kos, kasi tur kos, ta 
lanta sentimentunan profun- 


do den mi alma. Mi ta sinti 
ku algu ta kima i mi no ta 
logra paga e vlamnan. Un 
kandela di rabia ku ke lastra 
bai ku tur kos. 
Kon mi por laga paga e 
kandela, pa kaba ku e vio- 
lensia aki ku mi ta mira surgi 
denter di e alma? Kon mi ta 
logra na transformá rabia den 
pas i asina tur esnan ku ta rònt 
di ami ta trankil? 
Nunka mi a kere den ra- 
bia santu. Den e violensia aki 
ku ta surgi pa purba na kaba 
ku e malu i sembra e bon. Mi 
no ta kere den e bon ku ta 
ser imponé pa forsa. 
Papa Francisco a bisa den 


Amoris Laetitia:«Si nos 
mester lucha kontra un 
malu, laga nos hasié, pero 
semper laga nos bisa «no» 
na e violensia interior». 
Mi tabata ke vense e 
violensia ku ta surgi den 
mi alma. E rabia contenida 
ku mi no sa na stòp. Mi taba- 
ta ke pa den mi semper tin 
reakshonnan pasífiko, yen di 
pa i speransa. Ta duel mi di 
mira violensia den gestonan i 
palabranan den esnan rònt di 
mi. Mi ta puntra mi mes ta di 
unda tantu violensia ta bini. 
Mi a yega na pensa ku 
tin heridanan ku nan ta lem- 
be intentando na kalma e 
angustia. Pero nan tei einan, 
habrí, sin a kura. 
I ta basta un palabra, un 
gesto ku ta laga mi rebibá loke 
ya mi a sufri promé p’asina 
ku e mesun rabia ku mi a sinti 
un dia ta ripití. 
Den e momentonan aki mi 
ta pèrdè kòntròl riba mi mes i 
ta Sali palabranan i gestonan 
ku ami no por kontené ni kita 
di mi alma pasobra nan tei 
einan, grabá ku kandela 
paden di mi. Kon mi ta laga 
paga e kandela inkontenibel? 
Tin be mi ta mira akshon- 
nan asina desproporshonal 
dilanti akshonnan chikí ku mi 
ta keda den silensio, ketu, 
muda. 
E diferensia ta papia mi di 
algu ku ta den desórden 
paden di mi. Un herida habri 
ku ta hasi doló manera e kan- 
dela kimando mi alma. Mi ta 
sinti den mi paden un angus- 
tia ku mi no a logra vense. 
Pas manera don 
Pas ta un don di Dios 
den mi bida, mi ta suplik’é. 
Tin relashonnan di pas ku es- 
nan rònt di mi no ta nada 
ménos ku un berdadero mi- 


Dikon ta asina fásil pa nos pèrdè e pas? 


Carlos Padilla Esteban 
lager. 
Pasobra e kueru di e alma 
ta sensibel i kualkier kos por 
hasi mi doló, kualkier inter- 
pretashon ku ami ta hasi di loke 
ta sosodé ku mi. 
Den mo paden mi ta sinti un 
deseo di brasa i ser brasá. Pero 
hopi be na lugá di abrasonan ta 
brota insulto i gestonan di de- 
spresio. 
Kon lo mi sana mi alma 
enfermo? Kon lo mi hasi ku 
tur loke ta den mi paden ta 
na pas i kalmu? 
Pader José Kentenich a 
bisa: «Dor di ta lòs di mi mes 
i totalmente entregá na Dios 
mi ta riba tur tòp: – Riba tur 
tòp tin trankilidat. E ora ei un 
hende semper ta interior- 
mente liber. Lo por kita e hon- 
or, lo por kita e patrimonio di 
mi: ¡Mi Dios i mi tur kos! Mi 
tin un posishon firme i e ora 
ei mi tin mundu bou di mi pi- 
anan». 
Lo mi gusta na biba ku e 


libertat interior akí. Lo mi 
gusta di tin e pas aki ku 
ningun hende por kita di 
mi. 
E kapasidat pa ta kalmu, 
riba e laman brutu akí, ku ko- 
rientenan profundo ku ta hasi 
mi intrankil. 
E pas ku ta yega ora mi 
alkansá e tòp i mira mundu 
na mi pianan i sinti ku nada ni 
ningun hende por kita e pas 
ku mi tin aworakí. Ni kalum- 
nia, ni difamashon, ni re- 
chaso. 
Ku nada por kita e pas di 
mi si mi ta kombensí pa re- 
koré e pasonan ku Dios a 
marka p’ami. E don akí di 
Dios di biba lòs ta loke mi 
ta deseá. 
Nada ta hasi mi demasia- 
do intrankil, nada ta stroba 
mi demasiado. Algu den mi 
ta bisa mi ku mi por deskan- 
sá den Dios pasobra E ta mi 
Tata, pasobra E ta stima mi 
riba tur kos. 


Grupo Hòmbernan di Fortalesa 
den Kristu ku otro enkuentro 


“Prinsipio di sabiduria ta: karga rèspèt pa Señor. 
Tur esnan ku hasi esei tin sano huisio .” 
Salmo 111 
Grupo Hòmbernan di Fortalesa den Kristu ku gran 
alegria i plaser ta invitá nos hende hòmbernan na 
nos enkuentro di luna. 


Detayenan: 
Fecha: djaluna 3 òktober 2022 
Ora: 7:30 p.m. (mitar di 8 anochi) 
Lugá: misa Maria Auxiliadora (Sta. Maria) 


Amigu, sano huisio ta prevalesé serka bo tambe??? 


Komishon organisadó 


15 
Djárason 28 sèptèmber 2022 


ARUBA 
ARUBA 


Candela den container di ASAP 


ORANJESTAD-- 
Di- 
aluna den careda di 11’or 
di mainta alarma a wordo 
bati pa un container cu 
basta material di e compa- 
nia ASAP a pega candela. E 
container tabata na e ware- 
house di e compania ASAP. 


Den e container tabata tin 
basta 
material, 
manera 
wayanan di coriente, cabel- 
nan etc. Varios unidad di 
brandweer a dirigi nan mes 
na e sitio y a cuminsa com- 
bati e candela, hopi lihe nan 
a logra domina e candela y 


a paga esaki. Polis tambe a 
presenta na e sitio. E traha- 
dornan di ASAP a bay para 
leu dunando brandweer es- 
pacio pa combati e candela. 
E huma tabata tin un holor 
basta 
fuerte pa motibo cu tin 
hopi cabel y diferente ma- 
terial cu a pega candela. 
For di leu por a mira 
huma blanco bay halto.E 
warehouse di ASAP ta keda 
na Mahuma, un poco pariba 
di e cura di Airport. 
E compania ASAP ta 
haci varios trabou na Air- 
port di Aruba 


Proximo minister plenipotenciario na Washington lo no ta di confia 


ORANJESTAD 
-- 
Despues cu a bira conoci 
dialuna mainta cu gobi- 
erno lo a dicidi di nombra 
abogado Ronny Wix como 
Minister Plenipotenciario 
na Washington, cantidad di 
reaccion a cuminsa drenta 
relaciona cu e decision aki 
di gabinete Wever-Croes II. 
Entre otro a relaciona e 
asignacion aki cu un proba- 
bel relacion c’un ruman di 
Minister Glenbert Croes 
pero tambe a drenta otro 
informacion 
interesante, 
pa loke ta envolvimento di 
e proximo Minister Pleni- 
potenciario aki, den e caso 
di benta di ex Hilton Hotel 
cu e grupo di RIU na aña 
2016, pues seis aña pasa. 
Un caso caminda Aruba 
Growth Fund cu tambe ta- 
bata interesa den e hotel 
aki, a hasta acusa abogado 
Wix di su envolvimento 
incorecto den henter e pro- 
ceso di benta di e hotel aki, 
cual a perhudica AGF su in- 
teres den henter e proceso. 
E grupo a entrega keho 
contra Wix na e Ordo di 
Abogado di Aruba y esaki 
a conduci na un investiga- 
cion di e caso caminda fi- 
nalmente a keda confirma 
cu Wix su forma di procede 
den henter e proceso di 
benta di Hilton Hotel, ta- 
bata carece di tur etica c’un 
abogado mester tin na tur 
momento cu e ta sirbi in- 


teres di su clientenan. 
Loke por a conclui di e 
asunto aki ta cu abogado 
Wix a sirbi interes di dos 
cliente di dje den e caso 
menciona pero caminda 
RIU finalmente a logra na 
realisa e compra pero ora 
cu AGF a haya indicacion 
di e forma di procede di e 
abogado, a dicidi di entrega 
keho contra di Wix. 
Segun Ordo di Abogado 
e tempo ey, tabatin sufici- 
ente prueba cu loke Wix 
a haci, ta un daño serio na 
e honor di abogacia aki 
na Aruba y caminda a ser 
mustra cu e abogado mes 
a admiti di a actua inco- 
recto den henter e proceso 
aki, loke a ocasiona algun 
contratiempo financiero pa 
AGF. 
Den documentonan pre- 
senta e tempo ey di e caso a 
ser mustra cu abogado Wix 
lo a suministra informacion 
confidencial di su ex cliente 
AGF na su otro cliente den 
e asunto aki, cu ta RIU cu 
tambe tabata interesa den 
compra di e hotel menciona. 
Na final di cuenta e Hunta 
di Supervision di Ordo di 
Abogadonan, a haya cu a 
keda proba cu Wix a actua 
den forma incorecto y a vi- 
ola reglanan di abogacia y 
cu e Hunta no ta duda den 
declaracion suministra pa 
sr Kan, kende a representa 
AGF den e caso aki. 


Wix a admiti e tempo ey 
cu for di Juli 2016 e tabata 
envolvi pa trata di haya un 
solucion den e discusion 
cu a surgi den nomber di 
su cliente RIU relaciona cu 
benta di Hilton Hotel. 
Durante di tratamento di 
e caso e tempo ey, Ordo di 
Abogado a tuma Wix ma- 
sha na malo pa e hecho cu 
ningun momento el a tuma 


contacto cu su ex cliente 
AGF pa evita cu e problema 
a bira algo mas grandi. 
Hunta di Supervision ta- 
bata di opinion cu abogado 
Wix a actua formalmente 
contra reglanan di honor 
di abogacia y a impone un 
advertencia serio pa e abo- 
gado mencionando e tempo 
ey cu si un situacion asina 
ripiti su mes, Wix lo por 


core riesgo di wordo exclui 
pa sigui traha como abo- 
gado. 
Mirando e embergadura 
di e posicion cu Wix lo bay 
ocupa, ta keda e pregunta 
clave si e abogado aki lo 
por wordo confia pa actua 
den e forma corecto den e 
posicion na Washington. 


Parlamentario Ricky Hoek: 
Un weekend activo tras di lomba pa Gabinete 
Wever-Croes II 
ORANJESTAD -- Con- 
ferencia y Expo SaludM 
Respectivamente riba dia- 
bierna y diasabra ultimo a 
tuma luga e conferencia y 
expo ‘Promove Salud y Bi- 
enestar 2022: hunto contra 
malesanan cronico’. A base 
di e plan di NCD (male- 
sanan cronico) di Ministe- 
rio di Salud Publico y Tu- 
rismo, ta e responsabilidad 
di Departamento di Salud 
Publico den colaboracion 
cu diferente otro departa- 
mento di salud, pa informa 
y educa nos comunidad. 
Di e forma aki brindando 
e informacion necesario y 
hermentnan pa prepara pa 
un cambio di comportacion 
positivo. Esaki ta strategia- 
nan pa preveni malesanan 
cronico manera malesanan 
cardiovascular, 
diabetes, 


cancer etc. Ta importante 
pa comunidad crea con- 
sciencia cu hunto nos tur 
mester traha na un bida 
liber di malesanan cronico. 
Deporte 
inter-insular 
ABC: Diasabra anochi ta- 
bata tin un ceremonia na 
Mariott Hotel na Boneiro, 
caminda INDEBON (Insti- 
tuto di Deporte Boneriano, 
por compara cu IBISA di 
Aruba) a cumpli 40 aña di 
existencia. Den cuadro di 
esaki a tene un celebracion 
na ocasion di e 40 aniver- 
sario, pero principalmente 
unda un invitacion special a 
bay pa e ministernan di de- 
porte di tanto Corsou, Sint 
Maarten y Aruba y tambe 
pa un representante di e 
departamento di deporte di 
cada isla. 
Na e ocasion aki tambe 
tabata presente e diputado 
di deporte di Boneiro. E 
tres ministernan a firma un 
acuerdo pa re-inicia cu e 
weganan inter-insular en- 
tre scolnan di e islanan. E 
weganan lo inicia na maart 
2023 y pa dividi e gastonan, 
Boneiro lo organisa 2, Cor- 
sou 2 y Aruba 2. 
Pa Aruba esakinan lo ta 
deporte di futbol y volley- 
ball. Futbol lo tuma lugar 
riba cancha di Johan Cruyff 
na Jaburibari. Den cuadro 
di esaki, e fundacion di Jo- 
han Cruyff lo cubri un parti 
di e gastonan tambe. Feria 
Social y ‘Veilige Bario’s: 
Diadomingo atardi a tuma 


luga e actividad di Feria 
Social Informativo, camin- 
da pueblo por a ricibi in- 
formacion tocante diferente 
topiconan en cuanto salud 
mental, adiccion y mas. 
E parti mas importante di 
e atardi aki tabata e mo- 
mento ora CEDE Aruba y 
Gobierno di Aruba a firma 
den cuadro di e proyecto 
“Veilige Bario’s”. 
E 
proyecto 
‘Veilige 
Bario’s’ cu a keda aproba 
den e presupuesto di 2022, 
ta enfoca na hisa e calidad 
di bida di tanto e hoben, 
e adulto mayor y tur ha- 
bitante di e bario. Den un 
colaboracion mutuo tanto 
Gobierno di Aruba, CEDE 
Aruba y fondonan interna- 
cional a pone un suma di 2 
miyon florin disponibel pa 
realisa e proyecto. ‘Veilige 
Bario’s’ ta ancra riba 3 pilar 
tanto social como di hus- 
ticia cu ta importante pa e 
realisacion di e proyecto. 
E 3 pilarnan ta: 1. Crea 
conscientisacion, duna bos 
y participacion na tur cu ta 
forma parti di e proyecto. 2. 
Mehora e infrastructura den 
bario, asina p.e. lo bay bin 
198 punto di luz den bari- 
onan y 3. Stimula y yuda e 
centronan di bario cu fondo 
caminda nan por brinda 
oportunidadnan di desa- 
royo na chikito y grandi pa 
medio di entre otro un after 
school program, deporte, 
arte y musica. 

Promé minister Silveria Jacobs a representá St. Maarten na reunion di Nashon- 
nan Uní na New York. Komo partner di SDG 17 pa yega na e metanan, ta eksigí pa 
sigurá e derecho di eksistensia awor i pa futuro, un futuro ku ke pa e muchanan i 
futuro generashon. Durante e reunion e promé minister a topa ku promé minister- 
nan di Aruba, Kòrsou i Hulanda i tambe otro dignatarionan. 


Promé minister a partisipá 
na reunion Nashonnan Uní 

Angelle Presentacion i Raynella Romney, studian- 
tenan di HAVO 5 MPC, a topa ku minister di finansa 
Ardwell Irion, pa diskutí i haña informashon pa nan 
proyekto ‘Buying power on St.Maarten’. A diskutí e 
definishon pa kumpra poder, inflashon, shòk eksterno 
ku por influensiá, huntu ku otro tópikonan. 


ARUBA 
DEPORTE 


KRALENDIJK--Sr. 
David Molina presidente 
di SV La Fama, den ent- 
revista e siman aki a yama 
danki na tur e 7 ekiponan 
ku a yuda, pasobra dor di 
nan por a yega na e suma di 
MIL dòler komo donashon 
na Fundashon Alzheimer. 
T’asina ku SV La Fama 
a bin riba e idea pa yuda un 
instansia ku un suma dor di 
hasi aktividat i tambe kole- 
ktá entre e timnan di fut- 
bòl veterano pa yega na un 
suma pa e fundashon. 
Esaki a resultá bon pa 
por a logra sera MIL dòler 
ku a duna komo donashon 
na e fundashon. 
Di parti di SV La Fama 
nan ta sumamente kontentu 


di por a yuda ku e suma aki 
ku nan a logra, huntu ku 
nan granito ku nan tambe a 
logra durante un torneo di 
futbòl veterano. 
Futbòl veterano ta mas 
ku un simplemente un tim 
o klup di futbòl. 
Esakinan tambe ta parti 
di futbòl veterano, di kua 
por hasi mas pa instansi- 
anan ku ta yuda otronan 
den komunidat ku loke nan 
logra hopi biá di donashon- 
nan. 
Pa e motibu aki tin ku 
bisa ku un klup di futbòl 
veterano ta muchu mas ku 
simplemente un klup di fut- 
bòl veterano. 
Nan ta vigilá unda tin 
nesesidat òf unda por yuda, 


pa fokùs riba esei i trata na 
yuda dor di hasi algu, sea 
fundraising o loke sea ku 
por generá sumanan, pa 
hasi donashonnan na in- 
stansianan ku por hasi bon 
uso di esaki den komunidat. 
Den futuro nan lo sigui 
trata na yuda unda otro in- 
stansianan ku ta traha ku 
komunidat, pa nan skohe 
un instansia ku mas tin 
nesesidat di esaki pa yuda 
otronan, 
Sin duda e loke ku SV 
La Fama a hasi, sigur ta sir- 
bi komo ehèmpel pa otro- 
nan tambe, ku tambe por 
hasi algu pa yuda otronan 
ku tin e meta yuda esnan 
den nesesidat den nos ko- 
munidat. Bon trabou.. 


KRALEDIJK--Djárason 
último 21 di sèptèmber 
2022, un grupo di persona 
por a partisipá den e “Base- 
SV La Fama kontentu ku donashon na 
Fundashon Alzheimer 


“Baseball 5” otro deporte nobo pa Boneiru 


ball 5 instructor training”. 
“Baseball 5” ta un ver- 
shon kompakto i kòrtiku di 
e beisbòl tradishonal. 
Den “baseball 5” bo por 
forma dos ekipo di 5 per- 
sona i lo dura 5 inen. 
Pa lokual ta trata wante 
ku bate, esakinan lo no 
forma parti di ”Baseball 5 
Game”. 
Bo ta bati i fangu e bala 
gewon kubo man. 
E fèlt ta simplemente 
pintá ku kreit òf riba piòn, 
pues tur loke bo mester ta 
un bala. 
Un wega súmamente 
great pa stimulá i motivá 
tantu hóben komo hende 
grandi pa keda den move- 
shon pero tambe súma- 
mente fun. 
E wega aki ta un wega 
ku por implementá den tur 
vereneging, tur skol etc. 
Boneiru mes tin 16 in- 
struktor di BBS ku por 
sigui yuda i forma otro in- 
struktornan. 


E treinen aki a wòrdu 
duná dordi Michel Aus- 
sems di KNBSB. 
Pa mas informashon to- 
kante e wega aki por bishi- 
táe facebook page di “Nos 
ta bai kuminsá huntu”. 
E instruktornan di “base- 
ball 5” na Boneiru ta: 
Yurell de Caster. 
Juthmar Faneyte. 
Roy Burleson. 
Arys Ventura. 
Elisabeth Josephia. 
Sybren Rensenbrink. 
Dyshemar de Palm. 
Winston Gill. 
Rolvin Hellburg. 
Arelis Jops-Mercera. 
Gianny Evertsz. 
Eurlvin Trinidad. 
Georgino “Pito” Sara- 
goza. 
Ghislaine Makaai. 
Arvienna Vis. 
Esakinan e lidernan de- 
portivo ku a sigui e treinen 
pa “Baseball 5”. 


KRALENDIJK – Inten- 
sity i Eagle Eye Media ta 
ta organisá dia 30 sèptèm- 
ber un kaminata titulá ‘Al- 
zheimer Awareness Walk’, 
en konekshon ku luna mun- 
dial di alzheimer i pa re- 
koudá fondo pa Fundashon 
Alzheimer Boneiru. 


E kaminata di 5 kilome- 
ter i ta kuminsá i terminá 
na Stadion di Playa. Pa par- 
tisipá ta fásil, kumpra bo 
karchi na rason di 10 dòler, 
bini ku un flanèl blanku i na 
salida bo risibí un steker di 
Fundashon Alzheimer Bo- 
neiru pa pega riba e flanèl. 


Tambe bo ta risibí un 
beker di Fundashon Al- 
zheimer Boneiru pa bo 
yena’ na e pòstnan durante 
di e kaminata. E yenamentu 
di beker ta na enkargo di pa 
e damitanan di Miss Teen 
Bonaire di organisashon 
BIATA. 


Polis, Krus Kòrá i e da- 
manan di Miss Bonaire Or- 
ganisation, tambe ta presen- 
te na e kaminata. Na final 
di e kaminata ta risibí fruta. 
Ban partisipá na e kaminata 
pa un bon kousa. Tur fondo 
rekoudá ta keda entregá na 
Fundashon Alzheimer Bo- 


neiru. Karchi ta optenibel 
na Brandaris Cafe, Junior 
Castillo, presidente di In- 
tensity na 770-3498, Evert 
Piar presidente di Fun- 
dashon Alzheimer Boneiru 
na 701-7335 i Jefferson Ro- 
salia direktor di Eagle Eye 
Media na 786-4627. 


Kaminata konsientisashon di alzheimer 


Studiantenan di HAVO a 
topa ku minister di finansa 
SABA – Na nòmber di 
United People Movement 
(UPM), mi ta djòin restu 
di mundu pa felisitá tur 
hende ku ta traha den tu- 
rismo riba e dia spesial aki 
‘Dia Mundial di Turismo’,” 
Dave Levenstone di UPM 
ta skirbi. 
Levenstone ta skirbi, es- 
aki ta un dia spesial pa tur 
persona ku ta generá nan 
entrada diariamente for di 
turismo. Ta lamentabel ku 
na Saba nos tin un gobièrnu 
ku realmente no ta mira e 


benefisio di turismo i a bin 
ta traha kontra esnan ku ta 


‘Dia mundial di turismo’ importante 


kontribuí pa adelanto di 
turismo riba isla. Drenta 
diskushon ku taksista i o- 
peradónan di restorant i bo 
tin un idea ku ta sosodiendo 
realmente. 
Levenstone: 
“Bo 
tin 
un gobièrnu ku ta mira ku 
asuntunan relatá ku turismo 
ku nan ta dependiente di 
Den Haag pa disidí pa nan. 
Apesar di esei, mi ta pidi tur 
persona ku ta traha i invertí 
den e sektor di turismo, pa 
no entregá pasobra e dianan 
mihó ta biniendo.” 

K R A L E N D I J K - - E 
klínika di beisbòl di e 
pelotero di Liga grandi An- 
drelton Simmons pa nos 
futuronan tabata un gran 
éksito djaluna último den 
oranan di tardi na Jossy 
Boekhoudt Ballark na Tera 


Kòrá. 
T’asina ku djaluna tardi 
i tambe djamars atardi na 
Jossy Boekhoudt Ballpark 
na Tera Kòrá Gobièrnu di 
Boneiru, Indebon, huntu ku 
Bonaire Wolf-Pack Foun- 
dation, a oranisá klínika di 


beisbòl pa muchanan entre 
6 pa 15 aña ku Andrelton 
Simmons 
kompletamente 
gratis. 
Andrelton Simmons ta 
un pelotero di Liga Grandi 
ku ta ku fakansi algun dia 
aki riba nos isla. 
A probechá di e oportu- 
nidat aki pa organisá klíni- 
kanan di beisbòl pa nos 
muchanan, loke ku riba e 
promé dia djaluna atardi, 
sigur tabata un gran éksito. 
Tur dos dia, tantu djalu- 
na komo tambe djamars, e 
klínika tabata di 5'or atar- 
di pa 7'or anochi na Jossy 
Boekhoudt Ballpark. 
Riba e promé dia djalu- 
na, un gran kantidat di 
mucha ku e deseo di siña 
hunga beisbòl na un nivel 
haltu, a asistí na e klínika di 
beisbòl aki. 
Basta tabata tambe e 
mayornan, manera mester 


ta tambe, ku a asistí ku nan 
yunan na e klínika. 
Diputado di deporte sr. 
James Kroon manera sèm- 
per ta e kaso tambe na tipo 
di okashonnan asina i ku no 
sa faya, tambe tabata pre- 
sente pa apoyá e muchanan 
durante e klínika. 
Éksito na e muchanan 


Klínika beisbòl ku Andrelton 
Simmons un éksito 


ku a partisipá den e klínika 
djaluna i djamars último. 
Un danki tambe na tur e 
“coach”nan di kas mes ku a 
yuda durante e klínika e dos 
dianan ku tabata djaluna i 
djamars último. 
Riba potrètnan algun bi- 
sta di e klínika. 

KRALENDIJK -- Bou 
di direkshon i maneho 
di e sikólogo i futbolista 
Boneriano bibá na Aruba, 
Rolindo Dortalina, a pone 
su soño ku e tabatin pa bas- 
ta tempu bira realidat. Dia 
19 di sèptèmber a funda 
BonStar. 
Un di e metanan primor- 
dial di e organisashon ta pa 
logra reuní Bonerianonan 
bibá na Aruba. BonStar 
su nifi kashon ta Streanan 
di Boneiru, ku Dortalina a 
logra kombertí esaki den un 
tim veterano di futbòl, unda 
mayoria hungadó riba nan 
mes den nan tempu tabata 
leyenda i streanan di nos 
isla. 
Mester bisa ku den un 
tempu hopi record Dor- 
talina a sòru pa su orga- 
nisashon BonStar tin un 
komishon, logo, diseño i 
unifòrm i kas di klup. 
BonStar su komishon ta 
konsistí di sinku persona, 
pilánan boneriano kapas ku 
ta bai yuda Dortalina trèk 
e proyekto akí hib’é na un 
nivel respetabel riba tur tres 


Streanan Boneriano 
a mira lus na Aruba 


e islanan. 
BonStar 
su 
ophe- 
tivonan ta, buska spònser 
ku propósito pa generá un 
ingreso pa nan por yega na 
materialnan i sigui eksistí, 
buska wega kontra otro 
ekiponan, organisá torneo 
i organisá aktividatnan so- 
sial manera Dia di Himno i 


Bandera i Dia di Tata. 
E direktiva ta konsistí di 
presidente Rolindo Dorta- 
lina, 
tesorero Rogelio Mon- 
tero, 
sekretario 
Odilio 
Evertzs 
i 
komisarionan 
Ashley Frans i Rodney 
Emerenciana 
Otro konsehero i miem- 
bro tin manera Benchibu 
Janga, Derell de Palm, Pi- 
tichi Domacassé, Calvin 
Trinidad, Joell Angel, Riley 
Mercelina, Angelo Wanga, 
Eroll 
Abrahams, 
Earon 
Meyer i Kennedy Hart. 
Na luna di novèmber 
BonStar lo enfrentá La 
Fama di Boneiru den un en- 
kuentro amistoso. 
Pabien Dortalina ku e 
tremendo inisiativa akí, 
pasobra di bèrdat mester 
di lidernan asin’aki ku ta 
konstruí i uni nos hendenan 
mas i mas, en bes di de- 
sunion. 
Riba foto por mira algun 
miembro di komishon i por 
mira e logo i unifòrm ku 
pronto ta bai bendishoná. 

KRALENDIJK -- Tiki 
& Co a bini ku algu dife- 
rente, un Wet & Wild Party, 
komo ku tabata hasi basta 
kalor e dianan ku a pasa i 
asina un idea spontáneo pa 
a hasi un evento ku tin di 
aber ku awa. Tiki & Co a 
haña pèrmit serka doño di 
Divers Dinner pa a hasi uzo 
di nan tereno, riba e tereno 
tabatin DJ, bònzer yená ku 
awa i a haña ‘beach do- 
nuts’ serka Amstel Bright. 
E evento Wet & Wild a bira 
manera un parke di awa pa 
adulto. Tur hende a pasa 
bon. Nan a gusta e idea i 
pa e motibu akí a pensa pa 
hasié un bia mas. Ta algu 
diferente i normalmente 
riba tur djárason tin algun 
otro evento otro kaminda. 
No ta algu ku ta bai pasa tur 
ora, pero dia 29 di òktober 
lo bini ku e di dos edishon 
ku ta bai bira ‘Wet & Wild 
Halloween Edition’. Hopi 
hende ta pendiente pa e di 
dos edishon. 


Wet & Wild Party na Tiki & Co 


